วิตกกรีซผิดนัดชำระหนี้ฉุดหุ้นสหรัฐปิดลบ 17.10 จุด
ดัชนีตลาดหุ้นสหรัฐปรับลดลงจากแรงเทขายทำกำไร ท่ามกลางการจับตาการเจรจาเพื่อแก้ไขวิกฤติหนี้ของกรีซ ขณะที่น้ำมันดิบปิดลดลง ลดลง 86 เซนต์ ไปปิดที่ระดับ 96.98 ดอลลาร์
7 ก.พ. 2555

ดัชนีตลาดหุ้นสหรัฐปรับลดลงจากแรงเทขายทำกำไร ท่ามกลางการจับตาการเจรจาเพื่อแก้ไขวิกฤติหนี้ของกรีซ ขณะที่น้ำมันดิบปิดลดลง ลดลง 86 เซนต์ ไปปิดที่ระดับ 96.98 ดอลลาร์
ปิดการซื้อขายตลาดหุ้นสหรัฐ นักลงทุนเทขายหุ้นเพื่อทำกำไรระยะสั้น หลังจากสัปดาห์ที่ผ่านมา ดัชนีปรับเพิ่มขึ้นต่อเนื่อง โดยมีแรงเทขายหนาแน่นในหุ้นของ โบอิ้ง และ อินเทล ขณะที่มีการจับตาการเจรจาระหว่างผู้นำกรีซ เพื่อบรรลุข้อตกลงในการรัดเข็มขัดเพิ่มเติม หวังขอเงินช่วยเหลือก้อนใหม่กับกลุ่มเจ้าหนี้เอกชน 
ด้านราคาน้ำมันดิบตลาดไนเม็กซ์ ลดลง 86 เซนต์ ไปปิดที่ระดับ 96.98 ดอลลาร์สหรัฐ/บาร์เรล ทำให้หลังปิดตลาด ดัชนีหุ้นดาวโจนส์ ปิดที่ระดับ 12,845.13 จุด ลดลง 17.10 จุด แนสแดค ปิดที่ระดับ 2,901.99 จุด ลดลง 3.67 จุด และเอสแอนด์พี ปิดที่ระดับ 1,344.33 จุด ลดลง 0.57 จุด.